विश्व रेडक्रास दिवस
विश्व रेडक्रास दिवस प्रतिवर्ष 8 मई को मनाया जाता है। यह दिवस रेडक्रॉस के संस्थापक और शान्ति के लिए पहले नोबल पुरस्कार विजेता "जीन हेनरी ड्यूनैंट" के जन्म दिन के उपलक्ष्य में मनाया जाता है।
तारापुर शहीद दिवस
तारापुर शहीद दिवस प्रत्येक वर्ष 15 फरवरी को मनाया जाता है जिसमें 15 फरवरी 1932 को बिहार राज्य के मुंगेर के तारापुर झंडा सत्याग्रह के दौरान तारापुर के ब्रिटिश थाना पर राष्ट्रीय झंडा फहराते के क्रम में बलिदान हुए 34 शहीदों को श्रंद्धाजलि दी जाती है। उस घटना की निशानी ब्रिटिशकालीन थाना भवन आज भी मौजूद है। आजादी मिलने तक हर साल 15 फरवरी को तारापुर दिवस मनाया जाता रहा है जबकि बाद में भुला दिया गया था।  जब वर्ष 2022 में 31 जनवरी को प्रसारित पीएम मन की बात #MannKiBaat के 75वे एपिसोड में भारत के प्रधानमंत्री नरेंद्र मोदी ने मुंगेर के रहने वाले युवा 'जयराम विप्लव' द्वारा प्रेषित तारापुर शहीद दिवस की कहानी दुनिया से साझा किया था तब से तारापुर शहीद दिवस राष्ट्रीय चर्चा का विषय बना हुआ है।